สวัสดีค่ะ หนูขอสอบถามค่ะว่าถ้าโดนแมวกัดเป็นรอยนูนแดงๆ มีเลือดออกจุดนึงเท่ารูเข็ม ไม่ได้รู้สึกเจ็บอะไร แล้วก็ล้างน้ำสบู่แล้ว ล้างแผลแล้ว แบบนี้เสี่ยงติดเชื้อพิษสุนัขบ้ามั้ย ต้องไปฉีดวัคซีนมั้ยคะ
สวัสดีค่ะ หากโดนแมวกัดจนผิวหนังเกิดรอยนูนแดง มีเลือดออก แม้จะแค่เพียงเล็กน้อย ก็จะเสี่ยงต่อการติดเชื้อพิษสุนัขบ้าได้ ดังนั้น หากไม่ใช่แมวที่เลี้ยงและสามารถเฝ้าดูอาการได้ ก็ควรไปฉีดวัคซีนพิษสุนัขบ้าป้องกันค่ะ แต่หากเป็นแมวที่เลี้ยงเอง อาจใช้วิธีเฝ้าสังเกตอาการแมวไปก่อนก็ได้ โดยหากแมวไม่ตายภายใน 4-5 วัน (แมวจะตายเร็วกว่าสุนัข) แสดงว่าแมวไม่ได้เป็นโรคพิษสุนัขบ้า และก็ไม่จำเป็นต้องไปฉีดวัคซีนค่ะนอกจากนี้แล้ว แผลที่โดนกัด อาจเสี่ยงต่อการติดเชื้อบาดทะยักได้ ดังนั้น หากในช่วง 5 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรฉีดกระตุ้นด้วยค่ะสำหรับบาดแผลที่โดนกัด ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ